Արևմտյան արվեստի ազգային թանգարան

**Արևմտյան արվեստի ազգային թանգարան** (国立西洋美術館 Kokuritsu Seiyō Bijutsukan?, , NMWA), արևմտյան ավանդույթների մասնագիտացված առաջնային պատկերասրահ Ճապոնիայի Թայթո շրջանում։ Թանգարանը գտնվում է Թայթոյի Ուենո զբոսայգու թանգարանային և կենդանաբանական այգու համալիրում։

## Պատմություն
[thumb|200px|[Օգյուստ Ռոդենի «Մտածողը» Արևմտյան արվեստի ազգային թանգարանի մուտքի մոտ]]
Թանգարանը հիմնադրվել է 1959 թվականի հունիսի 10-ին արվեստի հավաքորդ Մացուկատա Կոձիրոյի (1865-1950) հավաքածուի հիման վրա։ Մացուկատայի ձեռքբերումներն ստեղծել են այն կորիզը, որի հենքի վրա ստեղծվել է արևմտյան արվեստի ազգային թանգարանը։

Թանգարանում ցուցադրվում են վաղ Վերածննդից մինչև XX դարի գործեր, որոնցից շատերը ձեռք են բերվել թանգարանի բացումից ի վեր։ Թանգարանի նպատակն է հանրությանը հնարավորություն տալ գնահատելու արևմտյան արվեստը։

Թանգարանն արևմտյան արվեստին նվիրված Ճապոնիայի միակ ազգային հաստատությունն է։ Հիմնադրումից ի վեր այստեղ կազմակերպվում են ցուցահանդեսներ, արվեստի ստեղծագործությունների և փաստաթղթերի ձեռքբերում, հետազոտություն, վերականգնում և պահպանում, ուսուցում, ինչպես նաև արևմտյան արվեստի հետ կապված նյութերի հրապարակում։

Թանգարանն ամեն տարի ներառվում է զարգացման և կազմակերպման հատուկ ցուցահանդեսների շարքում, որոնց ընթացքում աշխատանքները Ճապոնիայի և նրա շրջանակներից դուրս մասնավոր հավաքածուներից և թանգարաններից փոխառվում և ցուցադրվում են։ 1963 թվականին թանգարանը ներկայացրեց Մարկ Շագալի 450 աշխատանքներ, որի ընթացքում գործերը բերվեցին 15 երկրներից, այդ թվում 8 կտավ Խորհրդային Միությունից։

## Հավաքածուներ
[thumb|[Կլոդ Մոնե, Ջրաշուշաններ, 1916, կտավ/յուղաներկ, 200.5 × 201 սմ]]
Մշտական հավաքածուի ձևավորման և զարգացման համար հիմնադրումից ի վեր թանգարանն ամեն տարի ձեռք է բերում արվեստի գործեր։ Հավաքածուն ներառում է շուրջ 4500 աշխատանք, այդ թվում 14-20-րդ դարերի գեղանկարներ, քանդակներ։

**Գեղանկարներ, վաղ 18-րդ դար**
Գլխավոր շենքում ներկայացված են նախա 18-րդ դարի աշխատանքներ, այդ թվում Պաոլո Վերոնեզեի, Պիտեր Պաուլ Ռուբենսի Պիտեր Բրեյգելի և Ֆրանգոնարդի աշխատանքները։ Կտավների մեծ մասը կրոնական թեմաներով աշխատանքներ են։

**Գեղանկարներ, 19-20-րդ դդ.**
Թանգարանի մասնաշենքի նոր թևում ներկայացված է 19-20-րդ դդ. ֆրանսիացի նկարիչների աշխատանքներ, այդ թվում՝ Էժեն Դելակրուայի, Գյուստավ Կուրբեի, Էդուարդ Մանեի, Պիեռ-Օգյուստ Ռենուարի, Կլոդ Մոնեի, Վինսենթ վան Գոգի, Պոլ Գոգենի աշխատանքները։ Պատկերասրահը ցուցադրում է նաև հաջորդ սերնդի արվեստագետների գործերից՝ Ալբեր Մարքե, Պիկասո, Խայիմ Սուտին, Էրնստ, Միրո, Ժան Դյուբուֆֆե, Պոլոք

**Գծանկարներ**
Գծանկարների հավաքածուում ներկայացված են 18-19-րդ դդ. ֆրանսիացի արվեստագետներ Ֆրանսուա Բուշեն, Ֆրանգոնարդը, Էժեն Դելակրուան, Գյուստավ Մորոն, Օգյուստ Ռոդենը, Պոլ Սեզանը։

**Տպագրություն**
Տպագրական հավաքածուում ներկայացված են 15-20-րդ դդ. աշխատանքներ, այդ թվում՝ Ալբրեխտ Դյուրերի, Հանս Հոլբեյնի, Ռեմբրանդի, Ջովաննի Բատիստա Պիրանեզիի, Ֆրանցիսկո Գոյայի աշխատանքներ։

### Ընդհանուր կատալոգ
«Ճապոնիայի ազգային արվեստի հավաքածուի ընդհանուր կատալոգը» ճապոնական ազգային արվեստի 4 թանգարանների համախմբված կատալոգ է՝

* Ժամանակակից արվեստի ազգային թանգարան (Կիոտո)
* Ժամանակակից արվեստի ազգային թանգարան (Տոկիո)
* Ժամանակակից արվեստի ազգային թանգարան (Օսակա)
* Արևմտյան արվեստի ազգային թանգարան

## լը Կորբյուզիե շենք
Թանգարանի հիմնական շենքը նախագծել է շվեյցարացի ճարտարապետ Շառլ Էդուար լը Կորբյուզիեն (1887-1965), ով ավելի հայտնի է որպես լը Կորբյուզիե։ Սա Հեռավոր Արևելքում նրա միակ կառույցն է։ Բազմահարկ, երկաթբետոնյա շենքի կառուցումն ավարտվել է 1959 թվականի մարտին՝ որպես Երկրորդ համաշխարհային պատերազմից հետո Ճապոնիայի և Ֆրանսիայի միջև դիվանագիտական հարաբերությունների վերսկսման խորհրդանիշ։

### Շենքի լրացուցիչ աշխատանքներ
Տարիների ընթացքում թանգարանը ընդարձակվել է։ Սակակուրա Ասոսիեյթսը 1964 թվականին նախագծեց դասախոսությունների սրահ, գրասենյակային շենք, 1984 թվականին՝ տոմսարկղի տարածք։ 1979 թվականին Մեկավա Ասոսիեյթսը նախագծեց շենքի նոր հավելված և 1998 թվականին Քաղաքաշինության նախարարության, Յոկոյամա ճարտարագիտական և Շիմիզու շինարարական ընկերությունների հետ համատեղ թանգարանում տեղադրեցին սեյսմակայուն հենքեր։

;Համաշխարհային ժառանգություն
Ֆրանսիական կառավարության խնդրանքով 2007 թվականին Ճապոնիան շենքը որպես Ճապոնիայի մշակութային արժեք, պայմանականորեն ներառեց ՅՈՒՆԵՍԿՕ-ի համաշխարհային ժառանգությունների ցանկում։

2016 թվականի հուլիսին ՅՈՒՆԵՍՕ-ն լը Կորբյուզիեի 17 աշխատանքներ ներառեց համաշխարհային ժառանգության ցանկում, այդ թվում նաև 1959 թվականին կառուցված Արևմտյան արվեստի ազգային թանգարանի շենքը։

## Պատկերասրահ

Eugène Boudin - Beach of Trouville - Google Art Project.jpg|Էժեն Բուդեն
Cezanne Towards the Exit of Jas de Bouffan.jpg|Պոլ Սեզան
Corot Reminiscence of the Beach of Naples.jpg|Ժան Բատիստ Կամիլ Կորո
Gustave Courbet - Sleeping Nude - Google Art Project.jpg|Գյուստավ Կուրբե
Lucas Cranach d.Ä. - Christus am Ölberg (Tokyo).jpg|Լուկաս Կրանախ Ավագ
Philippe de Champaigne - Mary Magdalene - Google Art Project.jpg|Ֆիլիպ դե Շամպան
Chavannes Poor Fisherman.jpg|Պիեռ Պյուվի դը Շավան
Ribera Philosopher Crates.jpg|Խոսե դե Ռիբերա
Eugene Delacroix Christ Carried Down to the Tomb.jpg|Էժեն Դելակրուա
Carlo Dolci Mater dolorosa.jpg|Կառլո Դոլչի
Gerard Dou Still Life with a Boy Blowing Soap-bubbles.jpg|Գերարդ Դաու
El Greco Christ on the Cross.jpg|Էլ Գրեկո
Fantin Latour Still Life with a Carafe Flowers an Fruit.jpg|Անրի Ֆանտեն-Լատուր
Füssli Theodore Meets in the Wood the Spectre of His Ancestor Guido Cavalcanti.jpg|Հենրի Ֆյուսլի
Gauguin Women Bathing.jpg|Պոլ Գոգեն


## Ծանոթագրություններ

## Արտաքին հղումներ
* -Պաշտոնական կայք
* See panoramic 360° view of NMWA plaza, including Rodin sculpture 

Կատեգորիա:1959 հիմնադրումներ Ճապոնիայում
Կատեգորիա:1959 հիմնադրված արվեստի թանգարաններ
Կատեգորիա:Համաշխարհային ժառանգություն Ճապոնիայում
Կատեգորիա:Ճապոնիայի թանգարաններ
Կատեգորիա:Տոկիոյի շենքեր և կառույցներ